دیش ایشلری باخانلیغی سؤزجوسو حامی آکسوی، آمریکا ساوونما باخانی جیم متیس‌ین بؤلوجو ترور هؤرگوتو پ‌کاکا تروریزمی اوچون ایشله‌تدیگی "آکتیو آیاقلانما" ایفاده‌سینین اویغون بیر ایفاده اولمادیغینی سؤیله‌دی.
متیس‌ین آچیقلامالارییلا ایلگی‌لی سورولان سورویا یازی‌لی جاواب وئرن آکسوی،
"آمریکا ساوونما باخانینین بو سؤزلریله تورکیه‌نی هدف آلان پ‌کاکا تروریزمینی ایفاده ائتمک ایستدیگینی دوشونوروک. آنجاق بو اویغون بیر ایفاده دئییل‌دیر" دئدی.
پ‌کاکانین تورکیه‌یه قارشی ائیلملرینین آچیقجا تروریست ائیلملر اولدوغونو وورغولایان آکسوی، آمریکانین دا بو ائیلملری ترور ائیلملری، پ‌کاکانی دا ترور هؤرگوتو اولاراق تانیملادیغینی خاطیرلاتدی.
آکسوی آچیقلاماسین‌دا بونلاری سؤیله‌دی:
"اؤلکه‌میز، پ‌کاکانین و بو هؤرگوتون سوریه‌ده‌کی اوزانتیلاری پ.ی.د/ی.پ.گ‌نین هدفینده‌دیر و اولوسال گوونلیگیمیزی تهدید ائدن بو هؤرگوتله قرارلیلیقلا مجادله ائتمکده‌دیر. اؤته یان‌دان ترور تهدیدی آلتینداکی تک ناتو متفیقی تورکیه دئییل‌دیر. گئچدیگیمیز لیل بویوک مقیاسلی ترور ائیلملرینه معروض قالان دیگر متفیق اؤلکه‌لر ده وار".
